CELEX: 32009D0028
Language: et
Date: 2009-01-13 00:00:00
Title: 2009/28/EÜ: Komisjoni otsus, 13. jaanuar 2009 , flurprimidooli nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta (teatavaks tehtud numbri K(2008) 8967 all) (EMPs kohaldatav tekst)

15.1.2009   
            
            
               ET
            
            
               Euroopa Liidu Teataja
            
            
               L 10/25
            
         
      KOMISJONI OTSUS,
   13. jaanuar 2009,
   flurprimidooli nõukogu direktiivi 91/414/EMÜ I lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta
   (teatavaks tehtud numbri K(2008) 8967 all)
   (EMPs kohaldatav tekst)
   (2009/28/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 8 lõike 2 neljandat lõiku,
   ning arvestades järgmist:
   
               (1)
            
            
               Direktiivi 91/414/EMÜ artikli 8 lõikes 2 on sätestatud, et liikmesriik võib 12 aasta jooksul pärast kõnealuse direktiivi teatavakstegemist lubada turustada taimekaitsevahendeid, mis sisaldavad nimetatud direktiivi I lisas loetlemata toimeaineid ja mis on juba turul kaks aastat pärast teatavakstegemise kuupäeva, kui kõnesolevaid aineid uuritakse järk-järgult tööprogrammi raames.
            
         
               (2)
            
            
               Komisjoni määrustes (EÜ) nr 451/2000 (2) ja (EÜ) nr 1490/2002 (3) on sätestatud direktiivi 91/414/EMÜ artikli 8 lõikes 2 osutatud tööprogrammi kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Flurprimidool kuulub kõnealusesse loetelusse.
            
         
               (3)
            
            
               Flurprimidooli mõju inimeste tervisele ja keskkonnale on teavitaja kavandatud kasutusviiside puhul hinnatud vastavalt määruse (EÜ) nr 451/2000 ja määruse (EÜ) nr 1490/2002 sätetele. Kõnealuste määrustega on määratud ka referentliikmesriigid, kes peavad esitama asjaomased hindamisaruanded ja soovitused Euroopa Toiduohutusametile (EFSA) vastavalt määruse (EÜ) nr 1490/2002 artikli 10 lõikele 1. Flurprimidooli puhul oli referentliikmesriik Soome ja kogu asjaomane teave esitati 20. aprillil 2007.
            
         
               (4)
            
            
               Liikmesriigid ja Euroopa Toiduohutusameti hindamistöörühm on esitanud vastastikused eksperdihinnangud hindamisaruande kohta, mis esitati komisjonile 31. juulil 2008. aastal EFSA kokkuvõttena, milles käsitletakse vastastikuseid eksperdihinnanguid pestitsiidse toimeaine flurprimidooli riskianalüüsi kohta. (4) Liikmesriigid ja komisjon vaatasid selle aruande läbi toiduahela ja loomatervishoiu alalises komitees ning see vormistati 26. septembril 2008 komisjoni läbivaatamisaruandena flurprimidooli kohta.
            
         
               (5)
            
            
               Kõnealuse toimeaine hindamisel on esile kerkinud terve rida küsimusi. Eelkõige võib olemasoleva teabe põhjal järeldada, et käitajate ja töötajate puhul ületab ainega kokkupuute tase ainega kokkupuutumise vastuvõetava ulatuse kõikide hinnatud kasutusstsenaariumide ja -tingimuste korral. Samuti ei olnud kättesaadavaid andmeid toksikoloogilistes uuringutes kasutatud partiide lisandite sisalduse kohta. Seega ei olnud kättesaadava teabe põhjal võimalik järeldada, et flurprimidoon vastab direktiivi 91/414/EMÜ I lisasse kandmise kriteeriumidele.
            
         
               (6)
            
            
               Komisjon palus teavitajal esitada oma märkused vastastikuste eksperdihinnangute tulemuste kohta ning teatada, kas ta kavatseb tulevikus aine kasutamist toetada või mitte. Teavitaja esitas oma märkused, mida on tähelepanelikult uuritud. Vaatamata teavitaja esitatud väidetele jäid eespool kirjeldatud probleemid lahendamata ning EFSA ekspertide kohtumistel esitatud ning hinnatud teabe põhjal koostatud hindamisaruandest ei selgu, et flurprimidooli sisaldavad taimekaitsevahendid võiksid kavandatud kasutustingimustes üldiselt vastata direktiivi 91/414/EMÜ artikli 5 lõike 1 punktides a ja b sätestatud nõuetele.
            
         
               (7)
            
            
               Seepärast ei tuleks flurprimidooli kanda direktiivi 91/414/EMÜ I lisasse.
            
         
               (8)
            
            
               Tuleb võtta meetmeid selle tagamiseks, et flurprimidooli sisaldavate taimekaitsevahendite kehtivad load tühistatakse ettenähtud ajavahemiku jooksul, et neid ei pikendata ning et selliste toodete jaoks ei anta uusi lubasid.
            
         
               (9)
            
            
               Liikmesriigi antud ajapikendus flurprimidooli sisaldavate taimekaitsevahendite olemasolevate varude müügiks, ladustamiseks, turuleviimiseks ja kasutamiseks ei tohiks olla pikem kui kaksteist kuud, et olemasolevad varud saaks ära kasutada ühe järgmise kasvuperioodi jooksul; sellisel juhul on tagatud, et flurprimidooli sisaldavad taimekaitsevahendid on kättesaadavad veel 18 kuu jooksul pärast käesoleva otsuse vastuvõtmist.
            
         
               (10)
            
            
               Käesolev otsus ei piira õigust esitada direktiivi 91/414/EMÜ (mille üksikasjalikud rakenduseeskirjad on sätestatud komisjoni määruses (EÜ) nr 33/2008) (5) artikli 6 lõike 2 sätete kohast taotlust flurprimidooli võimalikuks kandmiseks direktiivi I lisasse.
            
         
               (11)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Flurprimidooli ei kanta toimeainena direktiivi 91/414/EMÜ I lisasse.
   Artikkel 2
   Liikmesriigid tagavad, et:
   
               a)
            
            
               flurprimidooli sisaldavate taimekaitsevahendite load tühistatakse hiljemalt 13. juuliks 2009;
            
         
               b)
            
            
               alates käesoleva otsuse avaldamise kuupäevast ei anta ega pikendata flurprimidooli sisaldavate taimekaitsevahendite lubasid.
            
         Artikkel 3
   Ajapikendus, mille liikmesriigid annavad vastavalt direktiivi 91/414/EMÜ artikli 4 lõikele 6, peab olema võimalikult lühike ja lõppema hiljemalt 13. juulil 2010.
   Artikkel 4
   Käesolev otsus on adresseeritud liikmesriikidele.
   
      Brüssel, 13. jaanuar 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 230, 19.8.1991, lk 1.
   
      (2)  EÜT L 55, 29.2.2000, lk 25.
   
      (3)  EÜT L 224, 21.8.2002, lk 23.
   
      (4)  EFSA Scientific Report (2008) 151, Conclusion on the peer review of flurprimidol, valmimiskuupäev 31. juuli 2008.
   
      (5)  ELT L 15, 18.1.2008, lk 5.